text: Euro Event har netop indgået en aftale med Gigantium om et stævne den 24. november De glæder sig til gensynet med den nordjyske hovedstad, som også var ramme om boksestaldens premierestævne tidligere på året. - Aalborg er en rigtig bokseby, og vi blev taget fantastisk imod, da vi havde vores første stævne i forbindelse med DM for amatører i påsken. Så vi ser frem til at besøge Aalborg igen og glæder os til samarbejdet med Gigantium, der jo er en af landets største sportsarenaer, siger promotor Allan Back.
summary: Den professionelle danske boksestald Euro Event vender tilbage til Aalborg.